ร้านไข่ดาวเปิดยาวนานกว่า 35 ปี (อ้างอิงตามป้ายร้าน ฮ่าๆ) ตัวร้านจะอยู่ในย่านเก่าของสุราษฎร์ฯ ถนนชนเกษม ใกล้กับท่าเรือไปเกาะสมุย เกาะพงัน ถ้าขับรถมาเองหาที่จอดในซอยได้เลย ร้านจะเปิดตั้งแต่เช้าและปิดช่วงสายๆ ใครอยากกินของอร่อยๆ ต้องตื่นเช้าๆกันหน่อย

ร้านจะขายอาหารเช้าอย่างไข่ดาว ไส้กรอก ข้าวหมูทอด ชา กาแฟ โอวัลติน พวกนี้ยังไม่เคยลองค่ะ สำหรับที่กินจะเป็นขนมปังหน้าหมูที่กินมาตั้งแต่เด็กแต่พึ่งรู้ว่ามันอร่อยก็ตอนโตนี่แหละเพราะไปกินที่ไหนๆ ก็ไม่อร่อยเท่าร้านนี้เลยค่ะ ที่นี่จะใช้เป็นขนมปังธรรมดาหั่นครึ่ง จากนั้นจะนำขนมปังด้านนึงไปชุบคิดว่าน่าจะเป็นน้ำแป้งอะไรสักอย่าง อีกด้านจะปาดด้วยเนื้อหมู ปาดทั่วแผ่นแบบไม่บางไม่หนา แล้วเอาลงทอดในน้ำมันร้อนๆ (น้ำมันดำไปนะ ????) ขายชิ้นละ 10.- แต่เค้าจะใส่หั่นเป็นชิ้นเล็กก่อน พร้อมน้ำจิ้มรสเปรี้ยวๆ แต่เราไม่ชอบจิ้มค่ะ คิดว่าไม่ต้องจิ้มอร่อยกว่าเยอะ แนะนำให้กินตอนร้อนๆ จะยิ่งอร่อย คือไม่ได้กรอบอะไรมาก แต่กินไปแล้วรู้สึกถึงหมูรสเค็มนิดๆ กับขนมปังร้อนๆ คืออร่อยมากสำหรับร้านนี้
ครั้งต่อไปถ้ามีโอกาสจะไม่พลาดอาหารเช้าเลยค่ะ พี่ชายบอกว่าอร่อยเหมือนกัน